laion/Wikipedia-Exotic huggingface dataset:
היפנותרפיה

היפנותרפיה היא שיטת טיפול המשתמשת בטכניקות היפנוזה כדי לשפר את מצבו של המטופל. מקור המונח הוא בשפה היוונית - היפנוס שמשמעותה שינה, ותרפיה שמשמעותה טיפול. הראשונים שהשתמשו בשיטת טיפול זו היו יוזף ברוייר וזיגמונד פרויד במספר טיפולים בסוף המאה ה-19. התחום התרחב והתקדם בשנות ה-70, בין השאר בעקבות פרסומה של גישת ההיפנותרפיה של מילטון ה. אריקסון. במהלך הטיפול, המטפל משתמש בהיפנוזה ומביא את המטופל למצב מודעות שונה, הקרוב לשינה, על מנת לאפשר סוגסטביליות של המטופל, בו יוכל לחוות שינויים בתחושתו, בפיזיולוגיה שלו ובהתנהגותו. הטיפול מתבצע על ידי האטת גלי המוח של המטופל בעזרת שיחה מרגיעה של המטפל, דבר הדומה למדיטציה. היפנותרפיה אינה מאושרת או אסורה על החוק, מכיוון שהיא כוללת דרכי טיפול כגון מדיטציה, דמיון מודרך, או כל דבר הפועל על ידי דיבור ושיחה וגורם לשינוי במחשבתו של המטופל, ובכך היא שונה בהגדרתה מהיפנוזה, אשר מחויבת באישור רשמי לעיסוק בה. עם זאת, שימוש בהיפנוזה בתוך הטיפול מחייב הסמכה חוקית לכך. חוק ההיפנוזה בישראל אוסר על אנשים שלא הוסמכו בידי המדינה (והם אך ורק רופאים, פסיכולוגים, או רופאי שיניים) לטפל באמצעות היפנוזה. בחלק ממדינות העולם ישנם חוקים דומים, ובאחרות, השימוש בהיפנוזה למטרות רפואיות או בידוריות אינו מוגבל בידי המחוקק. מייקל היפ, ווינדי דריידן, היפנותרפיה - מדריך, הוצאת אח. ארגון NCH, ארגון ללא מטרות רווח להיפנותרפיה בבריטניה (באנגלית) היפנוזה, באתר "כללית רפואה משלימה"
יוסף טוליפמן

יוסף בועז טוליפמן (6 במרץ 1926 – 14 ביוני 2009) היה מנהל הקריה למחקר גרעיני ומנהל בכיר במגזר הציבורי והפרטי בישראל. יוסף בועז טוליפמן נולד בירושלים. אביו, דוד טוליפמן, בנו של אלכסנדר זוסיה טוליפמן, מאנשי העלייה הראשונה וממתיישבי ראשון לציון. אמו, שפרה, הייתה בתו של יעקב מרדכי זינגר, שו"ב בראשון לציון, וגיסתם של שמעון כהנוב (בנו של פייבל כהנוב) ויעקב איכילוב (בנו של אברהם זלמן איכילוב). אחותו הגדולה, שולמית, נישאה לימים לאליקום אוסטשינסקי, אגרונום וראש המועצה ראשון לציון. המשפחה שבה למכורתה ראשון לציון, שם חזר אביו לחקלאות (ונרצח ב-1943 על ידי שודדים ערבים בפרדסו). טוליפמן גדל במושבה, ולמד בה בבית הספר חביב ובגימנסיה הריאלית. היה פעיל בארגון "ההגנה", ובשנת 1947 הוכשר כמפקד מחלקה, במקביל לשירותו במשטרת היישובים העבריים. במלחמת העצמאות שירת כמפקד פלוגה, ולאחר מכן היה מדריך בבית הספר לקצינים. בשנים אלו החל ללמוד הנדסה כימית בטכניון, ובסיום לימודיו החל לעבוד בוועדה לאנרגיה אטומית. בשנת 1957 החל לעבוד במכון ויצמן למדע. במסגרת תפקידו כמהנדס הראשי של חברת הפוספטים עסק מטעם משרד הביטחון במחקר הפקת אורניום מפוספטים. במשך שלוש שנים שהה בצרפת ועסק שם בעבודות מטעם הוועדה לאנרגיה אטומית. בשנת 1963 מונה למשנה למנכ"ל משרד הפיתוח ומתוקף תפקידו הממונה על החברות הכימיות בישראל ודירקטור בחברת החשמל, אך כעבור זמן קצר יצא לשנת השתלמות באוניברסיטת הרווארד ובשנת 1965 מונה למנהל הקריה למחקר גרעיני ועמד בראשה עד 1973. בתפקידו היה חבר הוועדה לאנרגיה אטומית. בשנים 1973–1976 היה טוליפמן מנכ"ל המועצה לשיווק פרי הדר, ובשנת 1980 היה מספר חודשים מנכ"ל חברת החשמל. בין תפקידיו במגזר העסקי והפרטי היה יו"ר הנהלת חברת פרוטרום (1982–1985), מנכ"ל כלל סחר, יו"ר חברת פיתוח משאבי אנרגיה (1991–1993) ודירקטור בבנק דיסקונט. היה נשוי משנת 1950 לאהובה לבית טְבֶרְדין (1928–2003), ואב לארבעה. בתו, נילי, שנישאה לכדורגלן הפועל באר שבע ונבחרת ישראל, אלון בן דור, הייתה בין חטופי מטוס "אייר פרנס" לאנטבה בשנת 1976. בשנותיו האחרונות בת זוגו הייתה ד"ר שושנה קיני. אורי דרומי, כיהושע בעקבות משה רבנו, באתר הארץ, 10 ביולי 2009 יוסף טוליפמן באתר מוזיאון ראשון-לציון טוליפמן בועז-יוסף באתר חדשות מחלקה ראשונה תמר אבידר, מנכ"ל הולך הביתה, מעריב, 12 בדצמבר 1980 Itzhak J. Carmin % Harry Schneiderman, Who's who in world Jewry, 1972,‏ עמ' 918. https://www.geni.com/people/Yosef-Tulipman/290585473320005958 אתר "Geni" דוד תדהר (עורך), "דוד טוליפמן", באנציקלופדיה לחלוצי הישוב ובוניו, כרך ב (1947), עמ' 904; דוד טוליפמן באתר מוזיאון ראשון-לציון. דוד תדהר (עורך), "יעקב מרדכי זינגר", באנציקלופדיה לחלוצי הישוב ובוניו, כרך ב (1947), עמ' 597. דוד תדהר (עורך), "יעקב איכילוב", באנציקלופדיה לחלוצי הישוב ובוניו, כרך ב (1947), עמ' 732. י. טוליפמן - סגן מנהל משרד הפיתוח, דבר, 13 במרץ 1963 אביעד פוהורילס‏, כך כמעט גילו המחבלים מאנטבה את סודות הגרעין של ישראל, באתר וואלה, 2 ביולי 2016
שמואל אוסטשינסקי

שמואל אוֹסְטָשִינְסקי (תרכ"ד, 1864 – י"ח באדר ב' ת"ש, מרץ 1940) היה איש העלייה הראשונה, מראשי הציבור בראשון לציון וראש ועד המועצה במושבה. אחיו של אליהו אוסטשינסקי. נולד בשנת תרכ"ד (1864) בכפר אוסטשין שבפלך מינסק של האימפריה הרוסית (בתחום המושב היהודי, ברוסיה הלבנה) לאליקים גצל, שהיה מנהל אחוזות ובעל אחוזה משלו. בשנת תרמ"ו (1886) עלה לארץ ישראל והתיישב בראשון לציון. קנה אדמה בראשון לציון, ובשל מעמדו הכלכלי לא היה זקוק לתמיכת הברון רוטשילד. היה בין מייסדי אגודת הפועלים הראשונה בארץ ישראל, וכן ממייסדי אגודת הכורמים. היה ממקימי המושבות חדרה וכפר סבא. רכש אדמה לצורך הקמת שכונת התימנים "שיבת ציון" בראשון לציון. בשל מעמדו בקרב בני המושבות החדשות – ראשון לציון, עקרון, פתח תקווה, רחובות, נס ציונה וזכרון יעקב – שימש בורר ומתווך בסכסוכים שפרצו בין התושבים. נבחר כראש הוועד החקלאי בראשון לציון. בשנים תרפ"ו–תרפ"ז (1926–1927) כיהן כראש ועד המועצה בראשון לציון. בתקופת כהונתו כראש הוועד יובשו ביצות, נסלל רחוב מרכזי במושבה ונחפרו בארות חדשות. נפטר בשנת ת"ש (1940) ונקבר בראשון לציון. לאחד מבניו קרא הרצל, על שם תאודור הרצל. נכדו, בן בנו ירוחם, הוא עו"ד דניאל אוסטין. על שמו ועל שם אחיו אליהו נקרא רחוב האחים אוסטשינסקי בראשון לציון. דוד תדהר (עורך), "שמואל אוסטאשינסקי", באנציקלופדיה לחלוצי הישוב ובוניו, כרך א (1947), עמ' 113 שמואל אוסטשינסקי, ברשימת ראשי המועצה המקומית, באתר עיריית ראשון לציון שמואל אוסטשינסקי באתר מוזיאון ראשון-לציון ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אליהו אוסטשינסקי

אליהו אוסטשינסקי (חשוון תרל"א, 1870 –י"ב בתמוז תשי"א, 16 ביולי 1951) היה איש העלייה הראשונה, ממתיישבי ראשון לציון, פתח תקווה וכפר סבא. כיהן כראש המועצה הראשון של כפר סבא. אחיו של שמואל אוסטשינסקי, ראש ועד מועצת ראשון לציון, ואביו של אליקום אוסטשינסקי, ראש המועצה הראשון שלה. נולד בשנת תרל"א (1870) בכפר אוסטשין שבפלך מינסק של האימפריה הרוסית (בתחום המושב היהודי, ברוסיה הלבנה) לאליקים גצל, שהיה מנהל אחוזות ובעל אחוזה בעצמו. בשנת תרנ"א (1891) עלה לארץ ישראל בעקבות אחיו הגדול שמואל, שעלה ב-1886. תחילה התיישב בראשון לציון, וכעבור זמן עבר לפתח תקווה. בשנת תרס"א (1901) נישא למרים (מארישה) בת אפרים גיסין, מראשוני פתח תקווה, ועבר להתיישב בה. היה מפעילי ועד 'כפר סבא' שפעל בשנים הראשונות בפתח תקווה. קנה חלקת קרקע באדמות כפר סבא, ועם הקמת היישוב התיישב בכפר סבא והקים בה את ביתו. במשך שנים רבות שימש ראש הוועד במושבה. בשנת 1937 מונה לתפקיד ראש המועצה המקומית הראשונה, ושימש בתפקידו עד שנת 1939. נפטר ב-16 ביולי 1951, נקבר בבית העלמין גני אסתר. על שמו רחוב בכפר סבא; על שמו ועל שם אחיו שמואל נקרא רחוב האחים אוסטשינסקי בראשון לציון. בנו, ד"ר אליקום אוסטשינסקי, כיהן כראש המועצה בראשון לציון וראש העירייה הראשון. מדיה וקבצים בנושא אליהו אוסטשינסקי בוויקישיתוף דוד תדהר (עורך), "אליהו אוסטאשינסקי", באנציקלופדיה לחלוצי הישוב ובוניו, כרך ב (1947), עמ' 865 אליהו אוסטשינסקי – ראש המועצה הראשון של המושבה כפר סבא, באתר הספרייה הווירטואלית של מטח אליהו אוסטשינסקי באתר מוזיאון ראשון-לציון אליהו אוסטשינסקי באתר GRAVEZ ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
1833 בארצות הברית

1833 בארצות הברית הייתה השנה בה חגגה ארצות הברית 57 שנה מיום היווסדה. הנשיא: אנדרו ג'קסון (המפלגה הדמוקרטית) סגן הנשיא: התפקיד לא היה מאויש עד 4 במרץ, מרטין ואן ביורן (המפלגה הדמוקרטית) פרק זה לוקה בחסר. אנא תרמו לוויקיפדיה והשלימו אותו. 4 במרץ – אנדרו ג'קסון הושבע לכהונה השנייה שלו בתור נשיא ארצות הברית. 6 ביוני – הנשיא אנדרו ג'קסון הופך לנשיא האמריקני הראשון שנוסע ברכבת. 12 באוגוסט – היישוב שיקגו נוסד בשפך של נהר שיקגו על ידי 350 מתיישבים. פרק זה לוקה בחסר. אנא תרמו לוויקיפדיה והשלימו אותו. 11 באוגוסט – רוברט אינגרסול, פוליטיקאי אמריקאי, נואם, אתאיסט, קולונל במלחמת האזרחים האמריקאית (נפטר ב-1899) 20 באוגוסט – בנג'מין הריסון, הנשיא ה-23 של ארצות הברית (נפטר ב-1901) פרק זה לוקה בחסר. אנא תרמו לוויקיפדיה והשלימו אותו. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1832 בארצות הברית

1832 בארצות הברית הייתה השנה בה חגגה ארצות הברית 56 שנה מיום היווסדה. הנשיא: אנדרו ג'קסון (המפלגה הדמוקרטית) סגן הנשיא: ג'ון קלהון (המפלגה הדמוקרטית) עד 28 בדצמבר, התפקיד לא היה מאויש החל מ-28 בדצמבר פרק זה לוקה בחסר. אנא תרמו לוויקיפדיה והשלימו אותו. 9 בפברואר – ייסוד העיר ג'קסונוויל בפלורידה 6 באפריל – מתחילה מלחמת בלאק הוק בין כוחות הצבא של ארצות הברית לבין כוחות אינדיאנים במדינת אילינוי ובטריטוריית מישיגן. יולי – אוגוסט - פורצת מגפת כולרה בניו יורק. 3 בדצמבר – הבחירות לנשיאות ארצות הברית 1832: אנדרו ג'קסון מנצח בבחירות לנשיאות ארצות הברית 28 בדצמבר – ג'ון קלהון מתפטר מתפקידו על רקע חילוקי דעות אידאולוגיים וקרע אישי עם הנשיא ג'קסון ובכך הופך לסגן הנשיא הראשון שמתפטר מתפקידו. 3 בדצמבר: הבחירות לנשיאות ארצות הברית 1832: אנדרו ג'קסון מנצח בבחירות לנשיאות ארצות הברית פרק זה לוקה בחסר. אנא תרמו לוויקיפדיה והשלימו אותו. 1 באוקטובר – קרוליין הריסון, אשתו של בנג'מין הריסון, נשיא ארצות הברית. (נפטרה ב-1892) 29 בנובמבר – לואיזה מיי אלקוט, סופרת אמריקאית ("נשים קטנות") (נפטרה ב-1888). 25 בדצמבר – תומאס אלפרד סמית', בריגדיר גנרל בצבא האיחוד בזמן מלחמת האזרחים האמריקאית. (נפטר ב-1865) פרק זה לוקה בחסר. אנא תרמו לוויקיפדיה והשלימו אותו. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
אנגלו-אמריקה

"אנגלו אמריקה" (באנגלית: Anglo-America), או "אמריקה האנגלית", היא כינוי לאזור גאוגרפי-תרבותי ביבשת אמריקה, שבו השפה והתרבות השלטת היא אנגלית, בניגוד לאמריקה הלטינית שם התרבות והשפה השלטת הן שפות רומאניות (בעיקר ספרדית, פורטוגזית וצרפתית). מרבית מדינות אזור זה שייכות לחבר העמים הבריטי כביטוי לשלטון הכס הבריטי ההיסטורי עליהן. המדינות הבאות משתייכות לאזור אנגלו-אמריקה: אנגלו-אמריקה, באתר אנציקלופדיה בריטניקה (באנגלית)
1831 בארצות הברית

1831 בארצות הברית הייתה השנה בה חגגה ארצות הברית 55 שנה מיום היווסדה. הנשיא: אנדרו ג'קסון (המפלגה הדמוקרטית) סגן הנשיא: ג'ון קלהון (המפלגה הדמוקרטית) פרק זה לוקה בחסר. אנא תרמו לוויקיפדיה והשלימו אותו. 1 בינואר – ויליאם לויד גאריסון מוציא לאור את העיתון "שחרור" נגד העבדות במסצ'וסטס בוסטון. 19 במרץ – שוד הבנק הראשון בארצות הברית מתרחש בבנק העירוני בניו יורק (לעתיד סיטיבנק) 21 באוגוסט – מרד העבדים של נט טרנר בארצות הברית מתרחש במחוז סאות' המפטון שבוירג'יניה. מהלך המרד נרצחים 55 מתיישבים לבנים. 30 באוקטובר – העבד נט טרנר נתפס ונעצר במחוז סאות' המפטון שבוירג'יניה בשל כך שהוביל את מרד העבדים העקוב ביותר מדם בתולדות ארצות הברית. 11 בנובמבר – נט טרנר נתלה בעיר ירושלים שבווירג'יניה. פרק זה לוקה בחסר. אנא תרמו לוויקיפדיה והשלימו אותו. 8 ביולי – ג'ון פמברטון, ממציא משקה הקוקה-קולה (נפטר ב-1888) 23 באוקטובר – בזיל לנו גילדרסליב, פילולוג ואיש לימודים קלאסיים אמריקאי (נפטר ב-1924) 19 בנובמבר – ג'יימס גרפילד, נשיא ארצות הברית (נרצח ב-1881) פרק זה לוקה בחסר. אנא תרמו לוויקיפדיה והשלימו אותו. 4 ביולי – ג'יימס מונרו, הנשיא החמישי של ארצות הברית (נולד ב-1758) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1830 בארצות הברית

1830 בארצות הברית הייתה השנה בה חגגה ארצות הברית 54 שנה מיום היווסדה. הנשיא: אנדרו ג'קסון (המפלגה הדמוקרטית) סגן הנשיא: ג'ון קלהון (המפלגה הדמוקרטית) פרק זה לוקה בחסר. אנא תרמו לוויקיפדיה והשלימו אותו. 26 במרץ – ספר מורמון הוצא לאור לראשונה בניו יורק. 6 באפריל – ג'וזף סמית מייסד את הדת המורמונית 28 במאי – חוק עקירת האינדיאנים (Indian Removal Act) עובר בקונגרס האמריקאי ובעקבותיו מתחיל גירוש אינדיאנים מאדמותיהם. 1 ביוני – מפקד האוכלוסין האמריקאי לשנת 1830 קובע כי אוכלוסיית תושבי ארצות הברית מונה כ-12,866,020 בני אדם, ושמתוכם 2,009,043 היו עבדים. פרק זה לוקה בחסר. אנא תרמו לוויקיפדיה והשלימו אותו. 31 בינואר – ג'יימס בליין, מדינאי אמריקני ומועמד לנשיאות ארצות הברית (נפטר ב-1893) 5 באוקטובר – צ'סטר אלן ארתור, הנשיא ה-21 של ארצות הברית (נפטר ב-1886) 10 בדצמבר – אמילי דיקנסון, משוררת אמריקאית (נפטרה ב-1886) פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא 1830 בארצות הברית בוויקישיתוף ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1829 בארצות הברית

1829 בארצות הברית הייתה השנה בה חגגה ארצות הברית 53 שנה מיום היווסדה. הנשיא: ג'ון קווינסי אדמס (המפלגה הדמוקרטית-רפובליקנית) עד 4 במרץ, אנדרו ג'קסון (המפלגה הדמוקרטית) סגן הנשיא: ג'ון קלהון (מפלגת Nullifier Party) פרק זה לוקה בחסר. אנא תרמו לוויקיפדיה והשלימו אותו. 4 במרץ – אנדרו ג'קסון מושבע לנשיא ה-7 של ארצות הברית 23 ביולי – ויליאם ברט רושם פטנט על מכונת הכתיבה החלה הבהלה לזהב בג'ורג'יה אשר הייתה הבהלה לזהב המשמעותית הראשונה בארצות הברית. פרק זה לוקה בחסר. אנא תרמו לוויקיפדיה והשלימו אותו. 26 בפברואר – לוי שטראוס, ממציא מכנסי הג'ינס (נפטר ב-1902) 16 ביוני – ג'רונימו, מנהיג שבט האפאצ'י האינדיאני (נפטר ב-1909) פרק זה לוקה בחסר. אנא תרמו לוויקיפדיה והשלימו אותו. 29 בינואר – טימות'י פיקרינג, פוליטיקאי אמריקאי (נולד ב-1745) 17 במאי – ג'ון ג'יי, פוליטיקאי, מהפכן, דיפלומט ומשפטן אמריקאי (נולד ב-1745) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
הנרי ארתור בלייק

סר הנרי ארתור בלייק (באנגלית: Sir Henry Arthur Blake; בסינית: 卜力;‏ 8 בינואר 1840 - 23 בפברואר 1918) כיהן כמנהלן בשירות הקולוניאלי הבריטי, וכמושל איי בהמה, מושל ניופאונדלנד, מושל ג'מייקה ומושל הונג קונג. הנרי ארתור בלייק נולד בלימריק שבאירלנד, לג'יין ליין (Jane Lane) ולפיטר בלייק (Peter Blake), שוטר מקומי. בלייק עבד כשולייה של סוחר בגדים, ובשנת 1859 הצטרף למשטרה המקומית כמפקח ולאחר מכן בתפקיד שופט. בשנת 1876 עבר לטואם במערב אירלנד, ובשנת 1882 מונה לשופט קבוע (Special Resident Magistrate). בשנת 1884 מונה למושל איי בהאמה, בו כיהן עד שנת 1887. בשנת 1886 הוצע לו תפקיד מושל קווינסלנד אולם בלייק סירב. בשנת 1887 מונה למושל ניופאונדלנד, תפקיד בו כיהן עד שנת 1889. בשנת 1889 מונה למפקד הצבא הבריטי בג'מייקה (Captain-General) וכיהן כמושל ג'מייקה. כהונתו, שהייתה אמורה להסתיים בשנת 1894 הוארכה פעמיים, לבקשת בית המחוקקים של המושבה, והוא נותר בתפקיד עד שנת 1898 עת מונה למושל הונג קונג. בלייק נשא בתפקיד עד שנת 1903. חמישה חודשים קודם לכניסתו לתפקיד מושל הונג קונג, הוסכם עם סין על חכירת הטריטוריות החדשות לתקופה של 99 שנים. תקופת כהונתו של בלייק התאפיינה בהשתלטות על האוכלוסייה העוינת של הטריטוריות (שצלחה בחלקה) והסדרת האדמיניסטרציה בהן. לאחר תום כהונתו כמושל הונג קונג מונה למושל ציילון, תפקיד בו כיהן עד שנת 1907. בלייק נפטר ב-23 בפברואר 1918. בלייק נשא את ג'יני אירווין (Jeannie Irwin) בשנת 1862. ג'יני נפטרה בשנת 1866 ולאחר מכן, בשנת 1874 נשא בלייק לאישה את אדית' ברנאל-אוסבורן (Edith Bernal-Osborne) בתו של חבר הפרלמנט הבריטי ראלף ברנאל אוסבורן. לבלייק נולדו שני בנים ובת אחת. בשנת 1887 קיבל בלייק תואר ממסדר מיכאל הקדוש וג'ורג' הקדוש; בשנת 1888 קיבל תואר אביר במסדר זה, ובשנת 1897 קיבל תואר אביר גדול במסדר. על שמו של בלייק קרויה העיר בלייקטאון בקנדה, וכן רציף בלייק בהונג קונג קרוי על שמה. הצמח בוהיניה בלייקאנה (Bauhinia blakeana) שהתגלה בהונג קונג בשנת 1880 נקרא על שמו; הצמח הפך לסמל המושבה בשנת 1965 ומאז שנת 1997 עת הועברה השליטה במושבה לידי סין העממית, שונה דגל הונג קונג וכיום הפרח מופיע במרכזי. מדיה וקבצים בנושא הנרי ארתור בלייק בוויקישיתוף קורות חיים כתבי הנרי ארתור בלייק בפרויקט גוטנברג (באנגלית)
בניין זופניק

בניין זופניק הוא מבנה ברחוב שטראוס שבשכונת גאולה בירושלים (בסמוך לכיכר השבת) המשמש כמושב בית הדין של העדה החרדית ובו גם משרדיה של העדה החרדית האשכנזית בירושלים. המבנה קרוי על שמו של ישראל זופניק, חסיד סאטמר מארצות הברית, מחשובי התורמים של העדה החרדית. מלבד הבניין, קרויים על שמו גם מקוואות הטהרה, בית הכנסת ובית המדרש של העדה החרדית. בבניין נמצאים משרדי בכירי העדה החרדית והוועדות שלה, כמו ועד הכשרות וועד השחיטה. חלק מהמבנה משמש כתלמוד תורה "בית יוסף צבי" של חסידות דושינסקי. במרכז הבניין ישנה מרפסת ענק המשקיפה על כיכר השבת. בעת הפגנות, עצרות או לוויות משמשת המרפסת את ראשי העדה כדי להשקיף על הקהל בכיכר ולשאת משם נאומים. בסמוך לבניין זופניק נמצאים בית הכנסת "זיכרון ישראל - זופניק" ומקוואות הטהרה של העדה החרדית המכילים כ-40 חדרים. באוקטובר 2010 החלו שיפוצים ועבודות הרחבה בבניין. בסמוך לבניין מתקיים מדי שנה שוק ארבעת המינים מפורסם. בעבר נערך היריד ברחובה הראשי של מאה שערים. מאוחר יותר הוחלט מטעמי ביטחון וכדי למנוע צפיפות ועירוב נשים וגברים להעביר את מיקומו של השוק לרחבת 'בנין זופניק'. היריד כולל כ-60–80 דוכני מכירות והשלטים המבשרים עליו מכריזים כי הכניסה לגברים בלבד. השוק מנוהל על ידי העדה החרדית והסחורה המשווקת בו עומדת בתנאים מחמירים יותר, וממילא יקרה יותר, לעומת חלק ממרכזי המכירה האחרים[דרוש מקור]. היריד פונה למגזר החרדי כולו, וגם דתיים לאומיים מגיעים אליו. העדה החרדית מספקת לקוני היריד חדרי בדיקה מיוחדים, שבהם יושבים רבנים שהוסמכו בידי העדה לבדוק את הסחורה המובאת בפניהם. הבודקים משתמשים בזכוכית מגדלת חזקה במיוחד כדי לוודא את כשרותם והידורם של המינים. מדיה וקבצים בנושא בניין זופניק בוויקישיתוף
בינת השכוי

בינת השֶׂכְוִי (בצ'כית: Kuropění, באנגלית: The Cock's Crow) הוא הרומן השני של אביגדור דגן. הספר נכתב במקור בצ'כית, ויצא לאור לראשונה בשווייץ בשנת 1975. הרומן דורג במקום הראשון במשאל של רדיו אירופה החופשית. הספר תורגם לעברית מן הגרסה האנגלית על ידי צבי ארד ויצא לאור בהוצאת עם עובד בשנת 1978. פרסום הספר בארץ הביא את דגן אל תודעת הקוראים הישראלים. במרכזו של הספר שתי דמויות: פראן, הרופא הכפרי הזקן המתבונן בחיים, בטבע ובבני האדם ותרנגולו "פדרו" המשוחח עמו ומציג לו נקודות ראייה אחרות ובדרך כלל אופטימיות על החיים. הספר מעלה נושאים כיחסו של האדם אל עצמו ואל סביבתו, אל משמעות החיים ואל אלוהים. הוא דן ביכולתו של האדם ליהנות מהחיים על אף האסונות והסבל. דרך השיח בין פדרו ופראן מעלה דגן נושאים כמו היחס לחכמה ויכולתו של האדם להבין את מהותם הבסיסית של החיים בהתגלמויות היומיומיות כגון זריחת השמש או ליל כוכבים. שמו של הספר שאוב מפסוק בתפילת השחר: “אשר נתן לשכוי בינה להבחין בין יום ובין לילה”. מספר פרקים מתוך הספר (אורכב 26.10.2013 בארכיון Wayback Machine) באתר הוצאת עם עובד הספר "בינת השכוי", באתר "סימניה" הספר "בינת השכווי (2016)", באתר "סימניה" שירי לב-ארי, הסופר אביגדור דגן מת בגיל 94, באתר הארץ, 29 במאי 2006. מרדכי אבישי, חוש מידה צ'כי / שיחה, באתר nrg‏, 23 ביוני 2000 ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
Google Voice

Google Voice הוא שירות VoIP מבית חברת גוגל, הנותן מספר טלפון מיוחד, המשתלב עם הטלפונים הניידים והקוויים של המשתמשים. כמו כן, ניתן להוציא ולקבל שיחות דרך המחשב. השירות מציע בנוסף הודעות טקסט ותא קולי. ניתן להתקשר כמעט לכל מקום בעולם, אם כי לא ניתן לחייג למספרי חירום. נכון ל-2012, שיחות לארצות הברית מוצעות בחינם ומספר הטלפון לקבלת שיחות הוא אמריקאי בלבד. השירות במתכונתו הנוכחית הושק ב-11 במרץ 2009. קודם לכן פעל במשך כמה שנים השירות בחברה אחרת. גוגל רכשה את החברה, ב-2 ביולי 2007 תמורת 95 מיליון דולר; הפסיקה את השירות ופתחה אותו מחדש אצלה. מתחילת אוגוסט 2011, חלק מהשירות (החלק שבאימייל) זמין בישראל ובמדינות נוספות. השתלב חלקית עם Google+ Hangouts מדיה וקבצים בנושא Google Voice בוויקישיתוף אתר האינטרנט הרשמי של Google Voice (באנגלית) אתר הבית של Google voice Google Voice, באתר אנציקלופדיה בריטניקה (באנגלית) מעתה - שיחות גוגל Voice גם מישראל. מקור מהבלוג הרשמי של גוגל voice. פתוח לישראלים: Google Voice – שיחות לקווים נייחים וניידים מהמייל. ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
בקיה שעירה

בִּקְיָה שעירה (שם מדעי: Vicia villosa) היא מין צמח חד שנתי מטפס בסוג בקיה, בתת-משפחת הפרפרניים שבמשפחת הקטניות. הצמח גדל בחורף ופורח לקראת תחילת האביב. עליו מנוצים ל-4 עד 8 זוגות עלעלים, וציר העלה מסתיים בקנוקנות. למרות שמה, הבקיה השעירה אינה תמיד שעירה, וישנם פרטים שאינם שעירים כלל. הפריחה צפופה בגווני סגול התפרחת ארוכה, חד-צדדית, ובכל תפרחת פרחים רבים עלי הכותרת צרים וארוכים, ועלי הגביע קצרים מהכותרת. במקור שימש הצמח למספוא,[דרוש מקור] ויש המשערים כי הוא הגיע לארץ ישראל כפליט תרבות, הוא גדל בשדות בור, בבָּתָה וגם בחורש. מדיה וקבצים בנושא בקיה שעירה בוויקישיתוף בקיה שעירה, באתר ITIS (באנגלית) בקיה שעירה, באתר NCBI (באנגלית) בקיה שעירה, באתר האנציקלופדיה של החיים (באנגלית) בקיה שעירה, באתר צמח השדה בקיה שעירה, באתר צמחיית ישראל וסביבתה בקיה שעירה, באתר Tropicos (באנגלית) בקיה שעירה, באתר GBIF (באנגלית) בקיה שעירה, באתר The Plant List (באנגלית) בקיה שעירה, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
1828 בארצות הברית

1828 בארצות הברית הייתה השנה בה חגגה ארצות הברית 52 שנה מיום היווסדה. הנשיא: ג'ון קווינסי אדמס (המפלגה הדמוקרטית-רפובליקנית) סגן הנשיא: ג'ון קלהון (המפלגה הדמוקרטית-רפובליקנית / מפלגת Nullifier Party) פרק זה לוקה בחסר. אנא תרמו לוויקיפדיה והשלימו אותו. 4 ביולי – מתחילה הקמת מסילת הרכבת של בולטימור ואוהיו. 3 בדצמבר – הבחירות לנשיאות ארצות הברית 1828: אנדרו ג'קסון מביס את הנשיא המכהן ג'ון קווינסי אדמס. אנדרו ג'קסון מקים את המפלגה הדמוקרטית 3 בדצמבר: הבחירות לנשיאות ארצות הברית 1828: אנדרו ג'קסון מביס את הנשיא המכהן ג'ון קווינסי אדמס פרק זה לוקה בחסר. אנא תרמו לוויקיפדיה והשלימו אותו. אנדרו טיילור סטיל, מנתח אמריקני שנחשב לאבי האוסטיאופתיה. (נפטר ב-1917) יהושע צ'מברלין, גנרל ופוליטיקאי אמריקני. (נפטר ב-1914) פרק זה לוקה בחסר. אנא תרמו לוויקיפדיה והשלימו אותו. רייצ'ל ג'קסון, אשתו של נשיא ארצות הברית אנדרו ג'קסון (נולדה ב-1767). ג'ייקוב בראון - הגנרל המפקד של צבא ארצות הברית (נולד ב-1775). ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
אנתוני אנדרוז

אנתוני קורין ג'רלד אנדרוז (באנגלית: Anthony Corin Gerald Andrews; נולד ב-12 בינואר 1948) הוא שחקן קולנוע ותיאטרון אנגלי. זכה בפרס גלובוס הזהב ובפרס באפט"א על תפקידו בסדרה "חמדת ימים". נמנה עם שחקני הדרמה ההיסטורית "נאום המלך". אנדרוז נולד בלונדון וגדל בפרבר צפון פינצ'לי שבצפון העיר. בנם של הרקדנית ג'רלדין אגנס ושל המוזיקאי טומאס אנדרוז. אנדרוז שימש ב"תיאטרון צ'ינצ'סטר" בתור עוזר במאי וכמפיק. התגלה לראשונה במחזהו של אלן בנט "ארבעים שנים קדימה" בתפקיד תלמיד בית ספר. ב-1974 השתתף בסדרת הטלוויזיה "משפחת פאליסר", עיבוד לסדרת הרומנים של אנתוני טרולופ, בתפקיד לורד סילברברידג'. שנה אחר כך גילם תפקיד נוסף של אריסטוקרט אנגלי המרקיז מסטוקברידג' בסדרת הדרמה "על אדונים ומשרתים". עיקר פרסומו בבריטניה וברחבי העולם בא לו ב-1982 כשזכה בפרס גלובוס הזהב לשחקן הטוב ביותר במיני-סדרה על תפקידו בסדרה "חמדת ימים" בתפקיד הלורד סבסטיאן פלייט. בעבור התפקיד זכה גם בפרס באפט"א לטלוויזיה לשחקן הטוב ביותר, והיה מועמד לפרס אמי. באותה השנה זכה לפרסום גם בעקבות התפקיד הראשי שלו בעיבוד הקולנועי לרומן "סקרלט פימפרנל", בתור האריסטוקרט סר פרסי בלקני. הופעתו הזכורה ביותר של אנדרוז בהוליווד הייתה ב-1984 בדרמה של ג'ון יוסטון "למרגלות הר הגעש", שם גילם את אחיו למחצה של הקונסול האלכוהוליסט ג'פרי פרים (אלברט פיני). ב-1987 גילם את דמותו של הקצין הבריטי האגדי ריצ'רד מיינרצהגן בדרמת המלחמה "פרשי הקרב", מהיקרות ביותר בקולנוע האוסטרלי, המגוללת את סיפור קרב באר שבע. ב-1988 שיחק בדרמה הביוגרפית של מנחם גולן "מלחמתה של חנה", אודות חייה של הצנחנית היהודייה חנה סנש. ב-1994 שיחק במותחן האימה המיסטי של לואיס גילברט "רדוף אהבה" בתור רוברט, אחיה הגדול של כריסטינה מריל (קייט בקינסייל). ב-2003 השתתף אנדרוז בסדרת הריגול ההיסטורית "מרגלי קיימברידג'" וגילם את המלך ג'ורג'. ב-2010 גילם את סטנלי בולדווין, ראש ממשלת בריטניה בתקופת כהונתו של המלך ג'ורג' השישי (קולין פירת') בסרט "נאום המלך". בשנת 2020 שיחק במיני-סדרת הטלוויזיה "המשחק האנגלי" שפותחה על ידי ג'וליאן פלוז עבור Netflix, בתור הפוליטיקאי הסקוטי ארתור קיינדארד. לאנדרוז שלושה ילדים מאשתו השחקנית ג'ורג'ינה סימפסון. מדיה וקבצים בנושא אנתוני אנדרוז בוויקישיתוף אתר האינטרנט הרשמי של אנתוני אנדרוז אנתוני אנדרוז, במסד הנתונים הקולנועיים IMDb (באנגלית) אנתוני אנדרוז, באתר AllMovie (באנגלית) אנתוני אנדרוז, באתר Rotten Tomatoes (באנגלית) אנתוני אנדרוז, במסד הנתונים הקולנועיים KinoPoisk (ברוסית) אנתוני אנדרוז, באתר MusicBrainz (באנגלית)
1827 בארצות הברית

1827 בארצות הברית הייתה השנה בה חגגה ארצות הברית 51 שנה מיום היווסדה. הנשיא: ג'ון קווינסי אדמס (המפלגה הדמוקרטית-רפובליקנית) סגן הנשיא: ג'ון קלהון (המפלגה הדמוקרטית-רפובליקנית) פרק זה לוקה בחסר. אנא תרמו לוויקיפדיה והשלימו אותו. 27 בפברואר – המרדי גרא נחגג לראשונה בניו אורלינס 28 בפברואר – נוסדה חברת הרכבת של בולטימור ואוהיו אשר הייתה חברת הרכבת הראשונה בארצות הברית שסיפקה תחבורה עבור אנשים ומטענים. פרק זה לוקה בחסר. אנא תרמו לוויקיפדיה והשלימו אותו. 10 באפריל – לו וולאס, קצין בצבא ארצות הברית. (נפטר ב-1905) 26 בנובמבר – אלן וייט, סופרת אמריקנית (נפטרה ב-1915) פרק זה לוקה בחסר. אנא תרמו לוויקיפדיה והשלימו אותו. 27 באפריל – דבורה סמסון, החיילת האמריקנית הראשונה אשר התחזתה לגבר על מנת לשרת בצבא הקונטיננטלי במהלך מלחמת העצמאות. (נולדה ב-1760) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.